Tumpeng Megana inggih punika salah satunggaling jinis sesajèn ingkang awujud tumpeng (sekul pethak ingkang dipundamel kados gunungan) saha kapacak kacang ingkang sampun dipunmagsak. Kacang kala wau dipuntata mlingker dumugi pucuking tumpeng. Wonten ing pucuk tumpeng kapacak brambang saha lombok abrit ingkang kekalihipun dipunsunduki dados satunggal nganggé biting. Wonten ing sisih tengen saha kéring tumpeng kapacak janganan saha lawuh ingkang sampun dipunmagsak.